इंडिया रनवे वीक विंटर फेस्टिव 2017 के तीसरे व अंतिम दिन द डीएलएफ प्लेस साकेत, नई दिल्ली में 18 डिजाइनरों ने अपने कलैक्शंस को प्रदर्शित किया। काफी उत्साह व रौनक भरे माहौल में दर्शक आकर्षक माॅडलों, रंग-बिरंगे परिधानों और अनूठे परिवेश के गवाह बने। प्रत्येक सीजन के साथ इंडिया रनवे वीक में भाग लेने वाले स्थापित एवं नए डिजाइनरों की संख्या में वृद्धि हो रही है तथा मीडिया एवं खरीददारों से इस आयोजन को सराहना प्राप्त हो रही है। इंडिया रनवे वीक विंटर फेस्टिव 2017 के अंतिम दिन बाॅलीवुड की खूबसूरत हस्तियों लोपामुद्रा राउत, सैयामी खेर, शिबानी कश्यप और ऋद्धि डोगरा ने भी अपनी मौजूदगी दर्ज की।